stanford-oval/wikipedia huggingface dataset:
ישראל נבות
ביוגרפיה

נבות נולד בליטא ועלה עם משפחתו בשנת 1935 כשהוא בן 13. נבות שירת כנוטר במשטרת המנדט משנת 1942 לשנת 1945 ושירת בחיל המדע במהלך במלחמת העצמאות.
הוא למד באוניברסיטה העברית בירושלים, סיים תואר שני בשנת 1951, בחוג ראשי פיזיקה וחוגים משניים מתמטיקה וכימיה.
בין השנים 1952 ל-1955 למד לדוקטורט  בהנדסת חשמל באימפריאל קולג' בלונדון. עם סיום לימודיו בשנת 1955 הצטרף נבות לפקולטה להנדסת חשמל בטכניון. בשנת 1959-1960 קיבל Fellowship באקדמיה הלאומית למדעים של ארצות הברית. בשנת 1990 פרש לגמלאות. משנת 1973 שימש נבות כעורך משנה של כתב-העת Journal of the Franklin Institute.
היה נשוי לחנה נבות, שהייתה מורה לאזרחות, ממנה התאלמן ב-1976, ואב לבת. נפטר בנובמבר 2010 ונקבר בכפר סמיר בחיפה.
ארקוסנטי

| --- | --- |

 מדינה:  ארצות הברית ארצות הברית
 מדינה:  אריזונה אריזונה
 מחוז:  מחוז יאוואפאי
 גובה:  1,138 מטרים
 קואורדינטות:  34°20′33″N 112°06′02″W﻿ / ﻿34.3425°N 112.10055555556°W﻿ / 34.3425; -112.10055555556 
 אזור זמן:  UTC -7
 http://www.arcosanti.org
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ארקוסנטי(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ארקוסנטי(למפת אריזונה רגילה) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקוארקוסנטי(למפת אריזונה מוגדלת) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקוארקוסנטי  he tabBackground:;tabBorder:#aaa;defaultTab:0;
 
תמונה של ארקוסנטי מדרום־מזרח
ארקוסנטי היא עיירה נסיונית ובה סדנא לייצור פעמונים הנמצאת במחוז יאוואפאי, אריזונה, ארצות הברית, כ־110 ק"מ צפונית לפיניקס, בגובה של כ־1,100 מטרים מעל פני הים. את היוזמה הארקולוגית הגה האדריכל האיטלקי-אמריקאי פאולו סולרי (1919–2013). בניית המיזם החלה בשנת 1970, במטרה להדגים כיצד סביבות עירוניות יכולות להשתפר ולמעזר את ההשפעה ההרסנית שיש להן על כדור הארץ. בתוך המתחם פיתח סולרי את תורתו ומשם לימד והשפיע על דורות של אדריכלים ומהנדסים עירוניים, אשר למדו ועבדו עמו שם כדי לתכנן את ה'עיר' המוצעת.
סקירה

המטרה של ארקוסנטי הייתה לחקור את הרעיון של ארקולוגיה, תחום המשלב ארכיטקטורה ואקולוגיה. לפרויקט שואף לשלב בין האינטראקציות החברתיות והנגישות שהסביבה האורבנית מאפשרת לבין עקרונות סביבתיים יציבים, כגון שימוש מינימלי במשאבים וגישה נוחה לסביבה הטבעית. בתכנון הפרויקט הייתה בניה של עיר ניסיונית על פני שטח של כ-10 דונם.
העבודות על הפרויקט השאפתני החלו ב-1970 ולמעשה נמשכות בקצב משתנה עד היום. הבניין החדש ביותר הושלם בשנת 1989. האוכלוסייה במתחם נעה בין 50 ל-150 אנשים, שרבים מהם סטודנטים ומתנדבים. המטרה המקורית של ארקוסנטי הייתה לאכלס כ-5,000 אנשים. ולשכפל את המודל לאחר שהוכח כמוצלח. כשלושה עשר מבנים עיקריים נבנו על האתר עד כה, חלקם בני כמה קומות. לפי אחת התוכניות משנת 2001, עתיד להבנות בארקוסנטי מתחם מאסיבי ומורכב, המכונה 'ארקוסנטי 5000', גדול בהרבה מהמתחם הבנוי כיום.
בארקוסנטי מודגמות תכונות תכנוניות ייחודיות רבות. במתחם נעשה שימוש בלוחות בטון מעוקמים כלפי מעלה שנוצקו ממצע של טין שמקורו בסביבה הקרובה. הטין נותן לבטון מראה ומרקם ייחודיים המסייעים למבנים להתמזג עם הנוף המקומי. ביציקה של לוחות רבים מוטבעות דוגמאות וגאומטריה אומנותית. רוב הבניינים פונים לכיוון דרום כדי ללכוד את אור השמש וחומה. עיצובי הגגות תוכננו במטרה ללכוד את מרבית אור השמש בחורף וכמות מינימלית במהלך הקיץ. למבנה יציקה בצורה של אפסיס, גג בצורת רבע כדור או חצי כיפה. פרישת הבניינים במתחם היא מורכב, אורגנית ומתאימה לטופוגרפיה ואיננה בנויה כרשת טיפוסית כמו רוב הערים בארצות הברית. התכנון נעשה במטרה לתת נגישות מקסימלית לכל המבנים, לעודד שילוב מוגבר של אינטראקציה חברתית תוך שמירה על פרטיות התושבים.
סדנאות

מאז 1970, משתתפים ומתנדבים נלהבים הגיעו לארקוסנטי במטרה לקחת חלק בחזון האוטופי. ההתנדבות התבצעה בסבבי סדנאות בני חמישה שבועות כל אחד שבמסגרתם לקחו המשתתפים חלק בהרצאות אודות פאולו סולרי ועקרונות הארקולוגיה ועסקו בפעילות בניה מעשית במתחם.
היסטוריה

1956 – פאולו וקולי סולרי רוכשים את הקרקע ב'עמק גן-העדן' באריזונה שעליה יוקם סטודיו קוזנטי. השניים החלו לפעול במתחם בשנת 1959
1969: ארקוסנטי - סולרי טובע את המונח 'ארקולוגיה' לתיאור מבני מגורים אקולוגיים.
1980: מסה קריטית - כעשור לאחר בניית האבטיפוס הארקולוגי הראשון, שונתה תוכנית הפיתוח של המתחם כדי לאפשר צמיחה מואצת של הפרויקט. עקרון המסה העקרית הוצג במטרה לייצר שלב ביניים שיאפשר אכלוס של 10% מהאוכלוסייה הסופית המתוכננת של 5,000 איש.
2011: ב-14 ביולי 2011 הודיעה קרן קוזאנטי כי סולרי מייסדה פורש מתפקידיו כנשיא ומנכ"ל. "יש דברים אחרים שאני מקווה להשלים", הסביר סולרי בן ה-92 והעביר את שרביט הניהול לג'ף סטיין.
ראו גם

ארקולוגיה
עיר בת-קיימא
ביוספירה 2
הערות שוליים

↑  Paolo Soleri Biography, Arcosanti.org
↑  Construction Timeline
↑  Arcosanti Project Background, Arcosanti
| --- | --- |
בקרת זהויות :  NLI: 987007564327305171  GND: 4197407-4  LCCN: n80045561  NKC: ge787983  VIAF: 155934739   WorldCat (עם VIAF): 155934739 
האפסיס של ארקוסנטי
מרכז המבקרים והמגורים
ברוד ביי

| --- | --- |
אין תמונה חופשית
 מידע כללי
 סוג:  אגם 
 מידע נוסף
 מקור לנהר:  Ossipee River 
 מדינות באגן הניקוז:  ארצות הברית 
 קואורדינטות:  43°48′21″N 71°06′05″W﻿ / ﻿43.8058°N 71.1014°W﻿ / 43.8058; -71.1014
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ברוד ביי(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ברוד ביי(למפת ניו המפשייר רגילה) קונקורד מנצ'סטר נשואה דרי לבנון ברלין קנדה ורמונט מסצ'וסטס מיין האוק. האטלנטי ברוד ביי(למפת ניו המפשייר מוגדלת) קונקורד מנצ'סטר נשואה דרי לבנון ברלין קנדה ורמונט מסצ'וסטס מיין האוק. האטלנטי ברוד ביי
 
ברוד ביי הוא אגם מים מתוקים הממוקם במחוז קרול במזרח ניו המפשייר בעיירות פרידום ואוסיפי. ברוד ביי הוא חלק משרשרת של ארבעה אגמים עם מפלסי מים זהים, בשל סכר הממוקם במורד הזרם במפלי אפינגהם. במעלה הזרם, תעלה מחברת את ברוד ביי לאגם אוסיפי, בעוד ערוץ מוביל במורד הזרם דרך מפרץ ליוויט ומפרץ ברי עד לתחילתו של נהר האוסיפי, הזורם מזרחה למיין ולנהר סאקו.
ברוד ביי מסווג כאגם דיג במים קרים וחמים, עם מינים שנצפו כולל בס גדול לוע, בס קטן לוע, טרוטת עין-הקשת, טרוטת האגמים, סלמון אטלנטי וחמנוניים.
הערות שוליים

↑  "Broad Bay, Ossipee, Freedom" (PDF). NH Fish & Game. נבדק ב-6 באוגוסט 2014. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברוד ביי".
מדיסון וולף

| --- | --- |
אין תמונה חופשית
 לידה:  16 באוקטובר 2002 (בת 22) מטיירי, לואיזיאנה
 מדינה:  ארצות הברית
 תקופת הפעילות:  מ-2012
 עיסוק:  שחקנית
 פרופיל ב-IMDb
 
מדיסון וולף (באנגלית: Madison Wolfe; נולדה ב-16 באוקטובר 2002) היא שחקנית קולנוע אמריקאית. הסרט הראשון בו השתתפה וולף היה "בדרכים" שיצא בשנת 2012, המבוסס על הספר באותו שם של ג'ק קרואק.
משפחתה

מדיסון וולף נולדה בלואיזיאנה. אחותה, מייגן וולף, היא שחקנית גם כן.
קריירה

את תחילת דרכה עשתה וולף כאשר השתתפה בסרט "בדרכים" בתפקיד דודי לי. לאחר מכן השתתפה בשני הסרטים "הקמפיין" ו-"חוב השטן". וולף אף הופיעה בסרט "ג'וי" שם שיחקה את הגרסה הצעירה של אליזבת רוהם. בשנת 2016, השתתפה וולף בסרט האימה שובר הקופות "לזמן את הרוע 2", שהיה בבימויו של ג'יימס ואן. הסרט יצא לאקרנים ב-10 ביוני 2016 והפך לסרט האימה ה-9 הרווחי ביותר בכל הזמנים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | בדרכים | דודי לי |  |
| 2012 | הקמפיין | ג'סיקה בריידי |  |
| 2013 | גרייס מנותקת | גרייס טרי הצעירה |  |
| 2014 | חוב השטן | בריטני |  |
| 2015 | אין כמו בגיהנום | אליסון שמפיין |  |
| 2015 | טרמבו | ניקולה טרומפו הצעירה |  |
| 2015 | Re-Kill | נערה צעירה |  |
| 2015 | ג'וי | פגי הצעירה |  |
| 2016 | מר צ'רץ' | פופי הצעירה |  |
| 2016 | קיאנו | אלכסיס |  |
| 2016 | לזמן את הרוע 2 | ג'נט הודג'סון |  |
| 2016 | ירח קר | מנדי |  |
| 2017 | Trafficked‏ | נטלי |  |
| 2017 | אני הורגת ענקים | ברברה |  |
| 2021 | מורעל | סרינה מיי |  |
| 2023 | The Man in the White Van | אנני |  |
| TBA | A Natural Selection | טאלון מרטין |  |
| TBA | Growing up Gorman | דונה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | בלש אמיתי | אודרי הארט | 6 פרקים |
| 2015 | מועדון נשות האסטרונאוטים | ג'ולי שפרד | 5 פרקים |
| 2015 | צעקה | אמה דובאל הצעירה | פרק: "Ghosts" |
| 2015–2016 | גן חיות | קלמנטיין לואיס | 7 פרקים |
הערות שוליים

↑  On the Road, נבדק ב-2018-10-13
↑  Robert McCrum, The 100 best novels: No 76 – On the Road by Jack Kerouac (1957), the Guardian, ‏2015-03-02 (באנגלית)
↑  "Metairie sisters Madison and Meghan Wolfe played the younger Hart girls in 'True Detective'". NOLA.com (באנגלית אמריקאית). נבדק ב-2018-10-13.
↑  Zaki Hasan, INTERVIEW: The Conjuring 2 's Madison Wolfe, Huffington Post, ‏2016-06-08 (באנגלית)
↑  beyondhollywood (ארכיון)
↑  "'Joy': Not quite enough of it". Davis Enterprise (באנגלית אמריקאית). 2015-12-31. נבדק ב-2018-10-13.
↑  "'True Detective' Actress Nabs Lead in 'Conjuring 2' (Exclusive)". The Hollywood Reporter (באנגלית). נבדק ב-2018-10-13.
↑  McNary, Dave (2014-11-12). "'The Conjuring 2' Set for June 10, 2016". Variety (באנגלית אמריקאית). נבדק ב-2018-10-13.
↑  https://www.the-numbers.com/box-office-records/worldwide/all-movies/genres/horror
| --- | --- |
בקרת זהויות :  GND: 116607434X  ISNI: 0000 0004 6843 7743  LCCN: no2016172312  VIAF: 42148449629015690563   WorldCat (עם VIAF): 42148449629015690563
ברק בסינג'ר

| --- | --- |
ברק בסינג'ר
 לידה:  25 במאי 1999 (בת 25) סגינו, טקסס, ארצות הברית ארצות הברית 
 שם לידה:  Brec Marie Bassinger 
 מדינה:  ארצות הברית 
 תקופת הפעילות:  מ-2013 
 פרופיל ב-IMDb
 
ברק בסינג'ר‏ (באנגלית: Brec Bassinger; נולדה ב-25 במאי 1999) היא שחקנית אמריקאית, הידועה בעיקר בשל תפקידה הראשי כבלה דוסון בסדרה של ניקלודיאון; "בלה והבולדוגס" וכסטארגירל בסדרה "סטארגירל" רשת "The CW".
ראשית חייה

בסינג'ר נולדה בסגינו, טקסס והיא גדלה אצל אמה, בעוד שאר משפחתה נשארה בטקסס. בילדותה, בסינג'ר נהגה לשחק כדורסל, כדורעף ולעשות ריצות. בנוסף, בסינג'ר גם השתתפה בתערוכות יופי והייתה המנצחת בתחרות "גברת עולם הקטנה שלנו". יש לה שני אחים גדולים יותר בשם בריק וברייס. לפני שהפכה לשחקנית, היא הייתה מעודדת תחרותית.
קריירה

בשנת 2014, בסינג'ר לוהקה לתפקיד הראשי של סדרת הנעורים הקומית "בלה והבולדוגס", ששודרה בין השנים 2015–2016. בשנת 2016, בסינג'ר לוהקה לסרט "עדכון סטטוס", שהופץ ישירות עבור המדיה הביתית. בשנת 2019, בסינג'ר כיכבה במותחן ההמשך לסרט "47 מטר", "47 מטר 2".
בשנת 2018, בסינג'ר לוהקה לדמותה של קורטני וייטמור / סטארגירל בסדרת הטלוויזיה "סטארגירל", שעלתה לשידור ב-"DC Universe" (אנ') וברשת "The CW" במאי 2020.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | עדכון סטטוס | מקסי מור |  |
| 2018 | רוצח מתחת למיטה | קיילי |  |
| 2019 | 47 מטר 2 | קתרין |  |
| 2023 | The Man in the White Van | מרגרט |  |
| 2025 | יעד סופי: קווי דם |  |  |
| TBA | Saturday at the Starlight | פלישיה |  |
| TBA | Grizzly Night | ג'ולי הלגסון |  |
| TBA | Quarter | ג'וליה |  |
פילמוגרפיה > טלוויזיה

| שנה | סדרה | תפקיד | הערה |
| --- | --- | --- | --- |
| 2013, 2016 | הגולדברגים | זואי מקינטוש | 2 פרקים |
| 2014–2013 | משפחה נרדפת | אמה הוקינג | 10 פרקים |
| 2015 | חצי ערפד | וי | סרט טלוויזיה של ניקלודיאון |
| 2016–2015 | בלה והבולדוגס | בלה דוסון | תפקיד ראשי (2 עונות); 40 פרקים |
| 2018–2016 | רוק בבית הספר | קייל | 12 פרקים |
| 2017 | קוד בלאק | אמה | פרק: "Vertigo" |
| 2018 | All Night | ורוניקה "רוני" סוייצר | תפקיד ראשי; 10 פרקים |
| 2019 | Chicken Girls | באבס | סדרת רשת; 6 פרקים |
| 2020–2019 | הרעשנים | מרגו רוברטס | דיבוב; 2 פרקים |
| 2020 | סטארגירל | קורטני וייטמור / סטארגירל | תפקיד ראשי; 13 פרקים מועמדת פרס סאטורן להופעה הטובה ביותר של שחקן/ית צעיר/ה בסדרת טלוויזיה |
| 2020 | אגדות המחר | קורטני וייטמור / סטארגירל | פרק: "המשבר בעולמות האינסופיים - חלק 5" |
| 2021 | Black Box | ריילי | פודקאסט; 8 פרקים |
| 2023 | V.C. Andrews' Dawn | דון לונגצ'אמפ / יוג'יניה גרייס קאטלר | סרט טלוויזיה של Lifetime |
הערות שוליים

↑  HELLO YOUTUBE! My first video.... Youtube.
↑  "Our Chat with Brec Bassinger!". bopandtigerbeat.com. January 9, 2015. Archived from the original on April 2, 2015. Retrieved March 28, 2015.
↑  Sheets, Jill (November 19, 2013). "Chit Chatting with Actress Brec Bassinger". relatemag.com. Retrieved March 24, 2015.
↑  "BELLA & THE BULLDOGS Starlet Brec Bassinger on Playing a Girl in a Boy's World!". January 14, 2015. Retrieved April 23, 2015 – via YouTube.
↑  "Brec Bassinger @ Nickelodeon's Bella And The Bull Dogs Set Visit with AfterBuzz TV". January 14, 2015. Retrieved April 23, 2015 – via YouTube.
↑  "'Bella and The Bulldogs': Brec Bassinger Was Child Pageant Queen". TheTVPage.com. Retrieved October 8, 2015.
↑  "'Bella' star Brec Bassinger poised to be next big Nick star". New York Post. Retrieved October 8, 2015.
↑  Steinberg, Brian (March 13, 2014). "Nickelodeon Talks Up its Turnaround, Sports Awards and New Shows at Upfront". Variety. Retrieved January 16, 2020.
↑  D'Alessandro, Anthony (July 19, 2016). "Rob Riggle, Famke Janssen, Wendi McLendon-Covey & More Round Out 'Status Update' Cast". Deadline Hollywood. Retrieved August 18, 2016.
↑  Wiseman, Andreas (December 11, 2018). "æ47 Meters Down—Uncaged': 'Stargirl' & 'All Night' Actress Brec Bassinger Joins Cast". Deadline Hollywood. Retrieved December 13, 2018.
↑  Goldberg, Lesley (September 20, 2018). "'Stargirl': Geoff Johns Casts the Lead for His DC Universe Drama". The Hollywood Reporter. Retrieved January 16, 2020.
| --- | --- |
בקרת זהויות :  LCCN: no2019180355  VIAF: 1212157643298038590009   WorldCat (עם VIAF): 1212157643298038590009
תומאס קלארקסון

| --- | --- |

 לידה:  28 במרץ 1760 ויסבך, הממלכה המאוחדת 
 פטירה:  26 בספטמבר 1846 (בגיל 86) Playford Hall, הממלכה המאוחדת 
 מדינה:  הממלכה המאוחדת של בריטניה הגדולה ואירלנד 
 מקום קבורה:  סאפוק 
 השכלה:  קולג' סנט ג'ון  בית הספר סנט פול 
 השקפה דתית:  אנגליקניזם 
 
תומאס קלארקסון (באנגלית: Thomas Clarkson; ‏28 במרץ 1760 – בספטמבר 1846) היה מתנגד עבדות, שפעל בבריטניה כקמפיינר מרכזי נגד סחר העבדים באימפריה הבריטית. הוא סייע לממן את "האגודה לביטול סחר העבדים" וסייע לחקיקתו Slave Trade Act בשנת 1807, שסיים את סחר של עבדים בבריטניה. בשנים לאחר מכן קלארקסון פעל לביטול העבדות ברחבי העולם, ובמיוחד בעבדות ביבשות אמריקה. הוא היה הדובר המרכזי של בכנס הראשון של האגודה נגד העבדות (לימים Anti-Slavery International) שהקיים בלונדון ב-1840, ושהתמקד בסיום העבדות בשאר מדינות העולם.
ילדות ולימודים

הוא נולד ב־Wisbech, במחוז קיימברידג'שייר, ב-28 במרץ 1760 ולמד בבית הספר ללשון שם, היכן שאביו הכומר ג'ון קלארקסון שימש כמנהל. בשנת 1775 הוא הלך ללמוד ב־St. Paul's School בלונדון והצטיין בלימודיו. הוא החל ללמוד בקיימבריד'ג ב-1780 וגם שם היה סטודנט בולט.
גילוי זוועות העבדות

בשנת 1785, בגיל 25, השתתף קלרקסון בתחרות כתיבת מאמרים בלטינית בקיימברידג'. דבר זה קבע את הנתיב בו הלך במשך רוב חייו. נושא המאמר, שנקבע על ידי Peter Peckard היה "האם זה חוקי לשעבד ללא הסכמה?", ושאלה זו הובילה את קלרקסון לתהות בשאלת הסחר בעבדים. הוא קרא כל מאמר שיכל למצוא בנושא, כולל עבודותיו של המורה הקוויקרי אנתוני בנזט, וכן תאורים מגוף ראשון של סחר העבדים האפריקאי כמו מסעותיו של הגאוגרף פרנסיס מור על תוך חלקיה הפנימיים של אפריקה. הוא חקר את הנושא גם על ידי פגישות ורעיונות עם אנשים שהיה להם ניסיון אישי בסחר בעבדים ובעבדות.
לאחר שזכה בפרס בתחרות, קלרקסון חווה את מה שתיאר כ'התגלות רוחנית מאלוהים', בזמן מסעו על סוס בין קיימברידג' ללונדון. הוא רצה להאמין שמה שכתב במאמר היה לא נכון, אולם נאלץ להודות שהמאמר נכון, והגיע למסקנה שמישהו צריך לעצור את זוועות העבדות. דבר זה הוביל אותו להקדיש את חייו למאבק למען ביטול הסחר בעבדים.
הוא תרגם את המאמר מלטינית לאנגלית כדי שקהל רחב יותר יוכל לקרוא אותו, ופרסם אותו בשנת 1786 בשם as An essay on the slavery and commerce of the human species, particularly the African, translated from a Latin Dissertation ומאמר זה זכה לפרס מטעם אוניברסיטת קיימברידג'.
המאמר היה בעל השפעה, והוביל לכך שקלארקסון נפגש עם תומכים אחרים במאבק נגד העבדות, שחלקם כבר פעלו בתחום. אלו כללו אנשים בעלי השפעה כמו James Ramsay ו־Granville Sharp, קווייקרים רבים ופעילים נוספים. התנועה צברה כוח מזה מספר שנים לאחר שנוסדה בידי קווייקרים מבריטניה ומארצות הברית, וכן תמיכה של זרמים אחרים כמו מתודיסטים ובפטיסיטים. שלוש שנים קודם לכן, ב-1783, 300 קווייקרים מאזור לונדון הגישו לפרלמנט הבריטי עצומה חתומה נגד סחר בעבדים.
מורשת

בשנת 1834 לאחר ביטול העבדות בג'מייקה, הוקמו כפרים של עבדים משוחררים. העיירה Clarksonville הוקמה לכבודו. ב־St. Ann ג'מייקה.
ב-1839 הוקמה תחנת מסיון על בדרום אפריקה על שמו של קלארקסון.
בשנת 1857 הוקם אובליסק לכבוד קלארקסון ב־St. Mary
ב 1879 הוקמה אנדרטה לקלארסון ב־Wadesmill. בשלט כתוב כי ""במקום זה היכן שניצבת האנדרטה בחודש יוני 1785 תומאס קלארקסון החליט להקדיש את חייו לביטול סחר העבדים."
אנדרטת קלרקסון הוקמה במקום הולדתו ויסבך (Wisbech) להנצחת חייו ופועלו. בית הספר קלארקסון ויסבך נקרא על שמו, וכך גם האקדמיה תומאס קלארקסון. פאב בויסבך נקרא " the Clarkson Arms " (נסגר בשנת 2018) וכן קיימת בעיירה שדרת קלרקסון לכבודו.
בשנת 1996 הוקדש לוח זיכרון לזכרו של קלארקסון במנזר ווסטמינסטר, הממוקם בסמוך לקבר ויליאם וילברפורס.
אחד מצאצאיו, Canon John Clarkson, המשיך בעקבותיו כאחד המנהיגים של התנועה לביטול העבדות.
בשנת 2010 הכנסייה של אנגלייה הוסיפה את קלארקסון לרשימת האנשים המכובדים בלוח השנה של רשימת הקדושים שלה. שמו מצוין ב-30 ביוני יחד עם ויליאם וילברפורס.
הערות שוליים

1 2 3 4 5 6 7 8 9  Brycchan Carey
, Thomas Clarkson (1760-1846)
| --- | --- |
בקרת זהויות :  NLI: 987007272986605171  BNE: XX889391  BnF: cb124631084 (data)  CiNii: DA04436857  GND: 118974378  ISNI: 0000 0001 2028 7887  LCCN: n50038536  NDL: 00762631  NLA: 35028835  NLG: 144097  NTA: 070401365  SNAC: w6000287  SUDOC: 033811342  Trove: 802137  VcBA: 495/184532  VIAF: 76414258   WorldCat (עם VIAF): 76414258 
קטע מתוך תמונת האוניה "ברוקס" (Brookes) ששימשה להובלת עבדים לאמריקה במסגרת סחר העבדים האטלנטי. קלארקסון ארגן את הכנת התמונה שהמחישה את הצפיפות הרבה של עבדים במהלך המסע, וכן את ההובלה של נשים וילדים לעבדות. אוניית העבדים נשאה 454 עבדים, לאחר "חוק העבדים של 1788" שהגביל את הצפיפות באוניות. לפני כן היא הובילה 609 עבדים
אנדרטת קלרקסון, ויסבך
גבריאל בך

גבריאל בך פונה אל בית המשפט בעת משפט אייכמן, 1961
גבריאל בך, 2009
גבריאל (גבי) בָּךְ (שמו המקורי: גֶּרְט בָּךְ ובגרמנית: Gert Bach; ‏13 במרץ 1927 – 18 בפברואר 2022) היה משפטן ישראלי שכיהן כפרקליט המדינה (1969–1982), כשופט בית המשפט העליון (1982–1997) וכיושב ראש ועדת הבחירות המרכזית לכנסת ה-11 (1983–1984). לאחר פרישתו מבית המשפט העליון כיהן כיושב ראש הוועדה המייעצת למינוי בכירים בשירות המדינה (1999–2010).
ביוגרפיה > ראשית דרכו

גבריאל בך נולד בשנת 1927 בהלברשטאדט שבגרמניה. בשנת לידתו עברה משפחתו להתגורר בברלין, שבה חיו עד אוקטובר 1938, וכחודש לפני ליל הבדולח הורשו לעזוב את גרמניה הנאצית לאמסטרדם שבהולנד. כעבור שנתיים, כחודשיים לפני פלישת גרמניה הנאצית להולנד, הם עלו לארץ ישראל באונייה "פאטריה", שבה חגג בר מצווה. בך השלים את לימודיו היסודיים בגרמניה ובהולנד, ובשנת 1945 סיים את תיכון בית הכרם בירושלים. החל משנת 1943 היה חבר בארגון "ההגנה".
לאחר שנה של לימודים באוניברסיטה העברית, זכה במלגת כבוד של ממשלת המנדט הבריטי ובזכותה למד משפטים בלונדון. הוא סיים את לימודיו בהצטיינות בשנת 1950 ולאחר מכן נותר באנגליה והתמחה במשרדו של דוד ויצמן. כשחזר לישראל שירת בצה"ל בפרקליטות הצבאית (1951–1953). את שירותו סיים בדרגת סרן, ולאחריו התקדם בשירות המילואים לשופט בית הדין הצבאי לערעורים, בדרגת אלוף-משנה.
ביוגרפיה > בפרקליטות המדינה

בשנת 1953 החל לעבוד בפרקליטות המדינה ועבד בתפקידים שונים במשרד. בשנת 1960 היה סגן פרקליט המדינה, בשנת 1965 קודם למשנה לפרקליט המדינה וביולי 1969 מונה לפרקליט המדינה. בתפקיד זה שימש עד מינויו לבית המשפט העליון בשנת 1982.
בזמן כהונתו בפרקליטות התמחה בתחומי המשפט הפלילי והאזרחי, והופיע בפני ערכאות משפטיות שונות. בשנים 1960–1962 היה אמון על הכנת וביצוע התביעה במשפט אייכמן. ב-10 ביוני 1963 נשלח לשמש משקיף במשפט של יוסף בן גל ואוטו יוקליק שנעצרו בשווייץ על פעילות ב"מוסד" נגד המדענים הגרמנים במצרים. בשנים 1964–1965 טיפל בפרשת תל גיבורים. בספטמבר 1965 הופיע מטעם התביעה במשפט השוחד של יצחק רפאל, שהסתיים בזיכויו של רפאל בגלל סירובו של העד המרכזי של התביעה להעיד. בשנת 1967 היה התובע במשפטו של השופט אליעזר מלחי שזוכה מהאשמותיו שקיבל שוחד.
ניסיונו המקצועי בחו"ל ותחומי התמחותו הנרחבים הביאו לבחירתו לתפקידים משפטיים שונים בגופים בינלאומיים, בין היתר ככתב האו"ם בישראל לנושא מניעת עבריינות. בשנת 1969 טיפל בהגנתו של מרדכי רחמים, מאבטח חברת אל על שהואשם בהריגת מחבלים בשדה התעופה בציריך. מעבר לכך היה חבר במספר ועדות חקירה ממשלתיות. בשנת 1965 היה חבר עם שמואל בנדור וצבי אהרוני בוועדת חקירה לבירור פרסום ידיעות על סיוע צבאי של ארצות הברית לממלכת ירדן.
בשנת 1969 טיפל אישית, כפרקליט המדינה, במשפטו של מייקל רוהאן, בפרשת הצתת מסגד אל-אקצא, בגלל רגישות הפרשה. בשנים 1971–1972 עסק רבות בפרשת נתיבי נפט ובבקשתו של מאיר לנסקי לעלות לישראל. בשנים 1972–1974 טיפל במעצר ובהגבלות על הרב מאיר כהנא. בשנת 1974 טיפל במעצרו ומשפטו של הארכיבישוף הילריון קפוצ'י. בשנת 1975 היה מעורב בטיפול בנאשמי רצח רחל הלר. בשנת 1976 היה מעורב בטיפול בפרשת אשר ידלין. בשנת 1978 ייצג את המדינה במענה לעתירה לבג"ץ נגד הפקעת אדמות לצורך הקמת בית אל ואלון מורה. בשנים 1980–1981 היה מעורב בהחלטות לגבי הגשת כתב אישום נגד אהרן אבוחצירא והופיע כתובע במשפט.
ביוגרפיה > בבית המשפט העליון

בינואר 1982 החליטה הוועדה לבחירת שופטים על מינויו כשופט בבית המשפט העליון, למרות התנגדות שלושת השופטים מבית המשפט העליון בוועדה. בך כיהן 15 שנים כשופט בבית המשפט העליון. הוא נחשב לשופט ליברל, במיוחד בכל הנוגע לחופש הביטוי, לדיני איסוף ראיות ולזכויות הנשים. (זכורים במיוחד פסקי הדין שלו בעניין גיל הפרישה לנשים וכן בפרשת כרמלה בוחבוט, שבה הקל בעונשה של אישה שהרגה את בעלה לאחר שהתעלל בה במשך שנים רבות). במערכת הבחירות לכנסת האחת עשרה כיהן כיו"ר ועדת הבחירות המרכזית, ויצר אמנה תקדימית לשמירת כללי התנהלות במערכת הבחירות, שעליה חתמו נציגי כל המפלגות הגדולות.
ביוגרפיה > לאחר הפרישה

בשנת 2003 עמד בך בראש הוועדה לבחירת היועץ המשפטי לממשלה שפסלה את מועמדיו של שר המשפטים לתפקיד והמליצה על שלושה מועמדים, בהם מני מזוז, שזכה בתפקיד ובשנת 2005 עמד בראש הוועדה שבחרה את היועץ המשפטי לכנסת.
מספר שנים עמד בך בראשות הוועדה המייעצת למינוי בכירים בשירות המדינה. בין היתר, היה יו"ר הוועדה לתכנון שטרי כסף, מעות ומטבעות זיכרון בבנק ישראל עד מותו[דרוש מקור]. כן כיהן כיו"ר הוועדה המחלקת את פרס א.מ.ת.
ב-1997 הוענק לו תואר יקיר ירושלים. בשנת 2005 זכה באות אביר איכות השלטון למפעל חיים.
ב-28 ביוני 2021 זכה בך באות הוקרה מארגון יוצאי מרכז אירופה כהערכה על פעילותו כתובע במשפט אייכמן ופעילותו הציבורית.
ביוגרפיה > משפחתו

בך נשא לאישה בשנת 1955 את רות, בתו של יהודה ארזי, ונולדו להם בת ושני בנים. בנו, יהונתן (1959-2004), היה עורך דין והקים ב-1990 עם שני שותפים משרד לעריכת דין.
גבריאל בך נפטר ב-18 בפברואר 2022 בגיל 94. הוא הובא למנוחות בהר המנוחות בירושלים.
לקריאה נוספת

יעל רוזמן, גבריאל בך: פרקליט, שופט וג'נטלמן, ידיעות ספרים, 2011.
ללא גלימה - שיחות עם שופטי בית המשפט העליון - הפרק: גבריאל בך, הוצאת למשכל - ידיעות ספרים, 2017, עמ' 81–104